cyanic-selkie/wikianc huggingface dataset:
Ardoises
Ëm wat geet et am Film?
E gouf produzéiert fir Reklamm fir de lëtzebuergesche Schifer ze maachen an an de Schifergrouwen zu Uewermaartel gefilmt.
Produktioun
D'Dréiaarbechten hunn de 25. September 1937 ugefaangen.
Et war deen éischte lëtzebuergesche, bei deem eng kënschtlech Beliichtung zum Asaz koum, an de Schifergrouwen.
Lëscht vun den Asteroiden – Haaptceinture 7501 - 8000
Déi nofollgend Tabell enthält eng Deellëscht vun enger Asteroideniwwersiicht. D'Zifferen an der éischter Kolonn ginn déi definitiv Katalogiséierung un, an déngen als Identifikatiounsnumero (Bestanddeel vum Numm).
Haaptceinture vun Nr. 7501 bis 8000
7501-7600  7601-7700   7701-7800   7801-7900   7901-8000
Ardoises
Produktioun
D'Première war am Ciné Marivaux den 23. September 1938.
De Film huet eng laang Zäit als verluer gegollt, bis den CNA 1997 e puer Kopien erëmfonnt huet an en d'Joer drop restauréiert huet.
Wat sot d'Press?
Luxembourg: journal du matin: "Au cinéma Marivaux on a projeté vendredi soir un nouveau film de René Leclère sur les ardoisières de Martelange. Cette production lui fait le plus grand honneur. Il suit d'un bout à l'autre l'extraction des ardoises dans les galeries, la mise en oeuvre des blocs qu'on en extrait et leur transformation en plaques, éviers, seuils de porte, appuis de fenêtres, etc. Toutes ces vues sont du plus grand intérêt et font comprendre rimportance de cette industrie dans notre vie économique."
Soss
Ronn 70 Joer méi spéit huet den Tom Alesch mat Bloë Steen (2007) e weideren Documentairen iwwer d'Schiferindustrie zu Uewermaartel gedréint.
Am Joer 1999 huet de Paul Lesch e Buch iwwert de René Leclère a säi Wierk verëffentlecht. Zesumme mam Buch huet den CNA, als Deel vun der Serie "Ardoises", siwe Filmer vum Leclère op VHS-Kassett erausbruecht, dorënner Il est un petit pays.
Police grand-ducale
D'Police grand-ducale ass den 1. August 2018 op Basis vum Gesetz vum 18. Juli 2018 reforméiert ginn an huet virdru schonn zanter dem 1. Januar 2000 bestan, wéi s'op Basis vum Gesetz vum 31. Mee 1999 déi zwéi fréier Corpse vun der Gendarmerie grand-ducale an der Police ersat huet.
Canton de Candé
De Canton de Candé ass eng fréier franséisch administrativ Andeelung am Arrondissement Segré, am Departement Maine-et-Loire an der Regioun Pays de la Loire.
International Federation of Football History & Statistics
D'International Federation of Football History & Statistics (ofgekierzt IFFHS) ass en Amateurstatistik-Veräin zum Theema Foussball, deen de 27. Mäerz 1984 zu Leipzig gegrënnt gouf. Mëttlerweil ass en op Bonn geplënnert an ass am kinneklech-dänesche Staatsbüro registréiert.
D'Membere vun der IFFHS sinn eeler Foussballfans aus aller Häre Länner mat méi oder wéineger groussem Fachwëssen, déi sech an engem Veräin zesummegedongen hu fir eng chronologesch Dokumentatioun vum internationale Foussball an den authentesche Weltrekorder an alle Beräicher vum Foussball opzesetzen. All Joer wiele se intern déi hirer Meenung no Beschten am Foussballdomän.
Lëscht vun de Schabloune vun den Nationalfändelen
Dës Lëscht déi fir den Ament nach net komplett ass soll dozou dénge fir méi einfach kleng Timbere mat dem Fändel an dem Numm vum Land an eng Säit dranzesetzen. Dir fannt:
Den ISO 3166-1 Alpha 3 Code gouf mat Ausnam vun den USA iwwerall benotzt fir d'Land mat sengem ganzen Numm duerzestellen, a fir de Fändel eleng gouf d'Extensioun -f hannendru gehaangen, an d'Extensioun -C fir d'Land mam Fändel a mat sengem ISO-Code duerzestellen.
D'Lëscht ass alphabetesch dem Lännernumm no klasséiert.
= A =
= C =
= E =
= F =
= G =
= H =
= I =
= J =
= K =
= M =
= N = = O =
= P =
= R =
= S =
= T =
= V =
= W =
= Z =
Franz Richard Unterberger
De Franz Richard Unterberger, gebuer de 15. August 1838 zu Innsbruck, der Haaptstad vum éisträichesche Bundesland Tiroul, a gestuerwen de 25. Mee 1902 zu Neuilly-sur-Seine, war en éisträichesche Landschaftsmoler.
Säi Liewen
De Franz Richard Unterberger war deen eelste Jong vun enger Famill, déi am Konschthandel geschafft huet. Obwuel hien de Betrib sollt iwwerhuelen, wollt hie léiwer molen. Dowéinst ass en op München gaangen, fir beim Albert Zimmermann a beim Julius Lange Privatcoursen ze huelen. Hien ass vill gereest an dertëscht ass en tëscht München a senger Gebuertsstad Innsbruck hin an hier gependelt. Vun 1854 bis 1857 huet e sech zu Mailand néiergelooss. An enger Ausstellung am Wiener Kunstverein war hie fir d'éischt 1858 mat dobäi. Dat selwecht Joer huet e sech an der Akademie zu Mailand ageschriwwen an e gouf Member am Münchner Kunstverein. 1859 war e schonn erëm zu Innsbruck.
Duerch seng Kontakter mat der Landschaftsschoul vun Düsseldorf, a besonnesch mam Oswald Achenbach koum en op de Gout fir landschaftsmolerei. Duerno huet en nach Reesen an Norwegen gemaach.
Nodeem sech an der Mëtt vum 19. Joerhonnert de WEltkonschtmaart zu Bréissel etabléiert hat, ass den Unterberger dohi geplënnert, an en huet do bis zu sengem Doud gelieft. D'Summerméint huet en zu Neapel verbruecht.
Op der Weltausstellung zu Philadelphia krut hien 1876 eng Goldmedail.
1902 ass den Unterberger, dee säi Liewe laang Jonggesell blouf, a senger Wunneng zu Neuilly-sur-Seine gestuerwen.
Canton de Schœlcher-1
De Canton de Schœlcher-1 ass eng fréier franséisch administrativ Andeelung am Arrondissement Fort-de-France, am Departement Martinique an der Regioun Martinique.
Danilo Di Luca
Den Danilo Di Luca, gebuer den 2. Januar 1976 zu Spoltore, ass en italieenesche professionelle Vëlossportler.
2005 huet hien den UCI ProTour gewonnen.
Zytologie
D'Zytologie (gr. kytos - "Zell") ass en Deelgebitt vun der Biologie, si befaasst sech mam Opbau an dem Fonctionnement vun de liewegen Zellen.
Bréck vu Ben-Ahin
D'Bréck vu Ben-Ahin och nach Pont Père Pire ass eng Bréck iwwer d'Meuse an der Gemengesektioun Ben-Ahin zu Huy an der belscher Provënz Léck.
Et ass eng Schréiseelbréck, (gemëschte Bëschel an Harfeform), déi no engem besonnesche System gebaut gouf. D'Bréck hänkt an engem ëmgedréinten Y-Pylone deen um lénksen Uwänner vun der Meuse steet. Si gouf komplett do parallel zum Floss opgeriicht, a wéi se fäerdeg wat gouf se duerch Rotatioun vum Pilier iwwer de Waasserlaf gedréint. Et ass och eng vun de wéinege Brécken déi eng Opfaart an der Mëtt vun engem Feld huet.
Si krut den Numm Pont Père Pire als Ërennerung un den Dominikaner-Pater Dominique Pire och Père Pire genannt.
Um Spaweck
Cable-Stayed Bridges of Europe: Belgium (A-M) Régionale liégoise: Huy: Les Ponts
Krautemergruef
D'Baach entsteet aus dem Zesummelaf vun zwou klenge Baachen, op enger Héicht vun 270 Meter, tëscht de Lieu-diten Kaulegwisen a Roudemaacherbrill um Flouer vu Léiweng. Déi eng vun deene Baachen huet hir Quell net wäit vun der Kläranlag vu Beetebuerg, an déi aner um Bord vum Kazebësch op Kleng Gewännchen.
Georges Vuillermoz
De Georges Vuillermoz, gebuer den 8. Juli 1925 zu Diddeleng, ass e lëtzebuergeschen Theolog a Geeschtlechen.
Krautemergruef
Vum Zesummelaf un leeft se de ganzen Zäit an Direktioun Nordosten, laanscht Krautem, wou vu lénks eng kleng Baach draleeft, an duerno weider bis op d'Héicht vu Réiser, wou s'um Flouer Buregstrachen op enger Héicht vun 266 Meter an d'Uelzecht leeft.
Georges Vuillermoz
Studien
04.04.1986 Affekot vun der Réimescher Rota
Carrière
Um Kierchegeriicht zu Lëtzebuerg:
Um Kierchegeriicht zu Metz:
NGC 5907
Den NGC 5907 ass eng Spiralgalaxis am Stärebild Draco. Den NGC 5907 huet eng visuell Magnitude vu +10,30 mag an eng Gréisst vun 11.8' × 1.3'.
Koordinaten (Equinoxe J2000.0)
27. Dezember
De '''27. Dezember''' ass den 361. Dag (362. am Schaltjoer) vum Joer am Gregorianesche Kalenner.
Kaffiskichelchen
E Kaffiskichelchen oder eng Mëtsch ass Patisserie, déi ee gewéinlech mueres beim Kaffi ësst.
Zu Lëtzebuerg ginn déi heite Bakwueren zu de Kaffiskichelcher gezielt:
Kuch oder Taarten, déi éischter als Dessert oder nomëttes beim Kaffi zerwéiert ginn, si keng Kaffiskichelcher.
Canton de Schœlcher-2
De Canton de Schœlcher-2 ass eng fréier franséisch administrativ Andeelung am Arrondissement Fort-de-France, am Departement Martinique an der Regioun Martinique.
Thuban (Stär)
Den Thuban (arab. ثعبان ṯuʿbān "Basilisk") ass de Stär α (Alpha) Draconis am Stärebild Draco. Den Thuban gehéiert zu der Spektralklass A0 an huet eng visuell Magnitude vu +3,1 mag. Den Thuban läit zirka 300 Liichtjoer vun der Äerd ewech. 2800 v. Chr. hat den Thuban als Polarstär gedéngt, fir d'Bestëmmung vum nërdlechen Himmelspol. Well d'Äerdachs am Raum net ganz stabil ass, mä eng lues Kreeselbeweegung, déi sougenannt Prezessioun mécht, verréckelt sech Positioun vum Himmelspol lues a lues. Doduerch kënnen am Laf vun der Zäit aner Stären d'Funktioun vum Polarstär iwwerhuelen.
Koordinaten (Equinoxe J2000.0)
Gare Kautebaach
D'Gare vu Kautebaach ass eng Gare op der CFL-Streck 1, der sougenannter Nordstreck, tëscht der Gare Giewelsmillen an der Gare Wëlwerwolz, respektiv der Gare Mäerkels, vun der Lëtzebuerger Eisebunn.
D'Nordstreck féiert vu Lëtzebuerg bis op Ëlwen an da weider an d'Belsch, wou se vu Gouvy un, Kontakt mat der belscher Linn 42 (Rivage-Gouvy) huet. Eng Antenn geet vun Ettelbréck op Dikrech an eng weider Antenn zweigt zu Kautebaach of a féiert bis op Wolz.
D'Gare Kautebaach huet e gratis Park & Rail-Parking a speziell Parkplaze fir Leit mat reduzéierter Mobilitéit. Et ass och eng Bus-Gare do.
D'Gebai
D'Gebai vun der Kautebaacher Gare gouf 1888 vun de Reichseisenbahnen in Elsaß-Lothringen gebaut. Seng Architektur vereenegt zwéi verschidde Stiler, dee vun engem Schwäizer Chalet an dee vun engem italieenesche Landhaus, wouduerch et eigentlech net zu engem traditionellen Duerfcharakter passt. Dësen Effekt war awer vun den éischte Bauhären erwënscht a sollt e Symbol si fir d'Frëndschaft an d'Begéinung vun de Vëlker.
Millen zu Lëtzebuerg
Klengbettener Millen
D'Klengbettener Millen, offiziell Moulins de Kleinbettingen. S.A., beschäftegt zu Klengbetten 45 Persounen, muelt a verkeeft Miel, Schmull an Déierefudder. Si ass bei der Fédération des industriels (FEDIL) federéiert.
J. P. Dieschbourg-Millen
D'Dieschbourg-Millen zu Lauterbuer bei Iechternach beschäftegt 10 Persounen, produzéiert Miel a beliwwert d'Bäcker. Si ass bei der Handwierkerfederatioun federéiert.
Rackés-Millen zu Äischer
D'Rackés Millen zu Äischer ass déi eenzeg Millen am Land, déi nach mat Waasserkraaft schafft. En ëmgeleeten Aarm vun der Klierf dreift e Waasserrad vun ënnen.
Jerry Bruckheimer
Den Jerry Bruckheimer, gebuer als Jerome Leon Bruckheimer den 21. September 1945 zu Detroit, Michigan, USA, ass en erfollegräichen US-amerikanesche Filmproduzent.
Seng bekanntst Televisiounsserië sinn: CSI: Crime Scene Investigation a Cold Case. Bekannt Filmer vun him sinn ënner anerem: Top Gun, The Rock, Con Air, Armageddon, Black Hawk Down, Pearl Harbor an King Arthur.
Jason Evers
Den Jason Evers, gebuer den 2. Januar 1922 zu New York a gestuerwen den 13. Mäerz 2005 zu Los Angeles, war en amerikanesche Filmschauspiller.
George S. Patton
Den George Smith Patton, jr., gebuer den 11. November 1885 zu San Gabriel (Kalifornien), a gestuerwen den 21. Dezember 1945 zu Heidelberg war e Véier Stäre-Generol an der US-Arméi am Zweete Weltkrich.
Seng Jugend
D'Famill Patton huet en ettlech Militär a Politiker an hire Reie gezielt.
Den George jr. war Legastheniker an hat Schwieregkeete fir d'Sprooch an d'Schrëft ëmzesetzen an ëmgekéiert. Seng militäresch Formatioun huet hien um Virginia Military Institute an der US Military Academy zu West Point kritt.
Zu Stockholm huet hien 1912 un den Olympesche Summerspiller deelgeholl a gouf fënneften am Fënnefkampf.
De Patton a Lëtzebuerg
Dem Patton seng Arméi hat Ettelbréck de 25. Dezember 1944 befreit. Hie war dacks bei sengen Zaldoten op der Front an et gouf laang ugeholl, hie kéint och zu Ettelbréck gewiescht sinn, ouni datt et awer Dokumenter oder Fotoe gouf, déi dat beleeë konnten. Nodeems eng Rei vum Patton sengen Dokumenter, déi an der amerikanescher Kongress-Bibliothéik stockéiert waren, digitaliséiert an ëffentlech zougänglech gemaach goufen, ass eng Notiz fonnt ginn, déi beleet, datt de Patton effektiv de 25. Januar 1945 zu Ettelbréck war.
Den George S. Patton gouf de 24. Dezember 1945 um Amerikaneschen Zaldotekierfecht zu Hamm begruewen, nodeems en den 21. Dezember, zwielef Deeg no engem Autosaccident an der Géigend vu Mannheim, an engem Militärspidol zu Heidelberg gestuerwe war.
Eurosolar
EUROSOLAR ass eng gemengnëtzeg europäesch Vereenegung fir d'Erneierbar Energien, d. h. hiert Haaptuleies ass d'Verbreedung vun der Solar- a Bioenergie, d'Weiderentwécklung vun den entspriechenden Technologien an der politescher Ënnerstëtzung fir d'Asetze vun erneierbaren Energien.
D'Eurosolar Lëtzebuerg a.s.b.l. gouf 2002 gegrënnt an ass eng vu villen europäesche Sektioune vun EUROSOLAR e. V..
Nieft verschiddenen Aktivitéiten d'Joer duerch gëtt och all Joer de lëtzebuergesche Solarpräis organiséiert, fir interessant Projeten am Beräich vun den erneierbaren Energien ervirzehiewen a sou d'Theema erneierbar Energië méi bekannt ze maachen.
De Präis gëtt a follgende Kategorië verginn:
Valserine
D'Valserine ass e Floss am Oste vu Frankräich an e rietsen Niewefloss vum Rhône.
D'Valserine huet hir Quellen am Parc naturel régional du Haut-Jura nërdlech vum Col de la Faucille, op der Grenz vun der Departementer Ain a Jura. Si leeft praktesch de ganzen Zäit no Süden, duerch e schmuelen Dall.
De gréissten Niewefloss d'Semine, déi méi e groussen Offlosswäert wéi d'Valserine huet, leeft zu Châtillon-en-Michaille vu riets dran.
Zu Bellegarde-sur-Valserine leeft d'Valserine an de Rhône.
Kinga Göncz
D'Kinga Göncz, gebuer den 8. November 1947 zu Budapest, ass eng ungaresch Doktesch, Psychiaterin, Psychotherapeutin a Politikerin.
Si ass dat eelst Meedche vum fréieren ungaresche Staatpresident Árpád Göncz.
No hire Studien zu Budapest huet si vun 1978 bis 1986 eng psychotherapeutesch Praxis gefouert. Tëscht 1982 an 89 war si Assistenzprofessesch fir medezinesch Rehabilitatioun an 1989 huet si op der Universitéit Budapest eng Professur fir Sozialpolitik iwwerholl.
Tëscht 1994 an 2002 war si Direktesch bei der US-amerikanescher Organisatioun Partners for Democratic Changes hirer ungarescher Filial.
Politesch ass si 2002 an d'Ëffentlechkeet geroden, wéi si an der Regierung vum Péter Medgyessy Staatssekretärin fir Kanner, Jugend a Sport gouf. Ënner dem Ministerpresident Ferenc Gyurcsány gouf si am Oktober 2004 fir d'éischt emol Ministesch fir Gesondheet, Soziales a Familljen.
Pascal Schumacher
De Pascal Schumacher gebuer den 12. Mäerz 1979, ass e lëtzebuergesche Museker, Komponist a Professer am Stater Conservatoire. Hien ass zënter dem Dezember 2018 SOS-Ambassadeur fir d'Hëllefsorganisatioun SOS-Kannerdierfer.
Kinga Göncz
No de Parlamentswalen am Abrëll 2006 gouf se vum Gyurcsány Ausseministesch genannt.
Pascal Schumacher
Studien
De Pascal Schumacher huet am Conservatoire vun der Stad Lëtzebuerg Perkussioun geléiert, duerno huet hie sech um Conservatoire National de Région - Strasbourg op Marimba a Vibraphon spezialiséiert. Duerno huet hien um Conservatoire Royal de Bruxelles an um Koninklijk Conservatorium vun Den Haag Jazz studéiert, an e Master a Musikologie op der Université Marc Bloch vu Stroossbuerg gemaach. Do dernieft huet hien eng sëllege Coursen a Workshope bei Leit wéi Gary Burton, Mike Manieri, David Friedman, Stefon Harris gemaach.
GSM 03.38
De GSM 03.38 ass ee vun den dräi SMS-Coden:
Pascal Schumacher
Carrière
1995 huet de Pascal Schumacher, zesumme mat der Saxophonistin Nadine Kauffmann, den Ensembel Interchange gegrënnt.
1998 krut en den IKB Jugend-Förderpreis an 1999 de Prix Norbert Stelmes vun de Jeunesses Musicales Luxembourg. Zanter 1997 spillt de Pascal Schumacher mat verschiddene Bands, wéi dem Kristen Cornwell Quintet, dem Marc Demuth Quartet, Gasz3, an huet mat Jazzmuseker zesummegespillt wéi dem Rabih Abou Khalil, Wolfgang Haffner, Jef Neve, Michael Wollny, Kenny Barron, Marc Demuth, Jeff Herr, Jim Grandcamp, Greg Lamy, Sylvain Rifflet, Francesco Tristano Schlimé, Brice Soniano, Oliver Strauch…
Zanter 2003 huet e säin eegene Quartett, de Pascal Schumacher Quartet. Am August 2004 huet dës Band den Éischte Präis an de Publikumspräis um Tremplin Jazz zu Avignon kritt, an am November 2005 de belschen Django d'Or an der Kategorie "Nei Talenter".
Enseignement
De Pascal Schumacher enseignéiert klassesch Perkussioun an Jazz Vibraphon am Conservatoire vun der Stad Lëtzebuerg.
Tassos Papadopoulos
De Papdopoulos huet a Groussbritannien Droit studéiert a gouf duerno Affekot. Vun 1960 u war en 12 Joer laang Mataarbechter vum Äerzbëschof Makarios, dem President vun Zypern. De Papadopoulos war Member vun der EOKA, déi sech fir eng Onofhängkeet vun Zypern vu Groussbritannien agesat huet. Zanter der Mëtt vun den 1960er Jore war hie politesch aktiv. De Papadopoulos war ee vun de Signatairë vun der zypriotescher Verfassung. 1960 bis 1970 war hie Minister mat am Ganze 6 verschiddene Portefeuillen. 2000 gouf e President vun der Biergerlecher Demokratescher Partei vun Zypern. De 16. Februar 2003 gouf hie mat 51,5 Prozent vun de Stëmmen zu President vun Zypern gewielt a gouf den 1. Mäerz 2003 den Nofollger vum Glafkos Klerides.
Den Tassos Papadopoulos war e strikte Géigner vun enger federaler Koexistenz mam tierkeschen Norddeel vun der Insel a war dofir géint den Annan-Friddensplan vun de Vereenten Nationen, no deem déi zwou Hallschente vun der Insel 2004 hätte sollen nees zesummebruecht ginn. Net zulescht duerch säin Opruff op der Tëlee, ënner Tréinen, d'griichesch Zypriote sollte géint den Annan-Plang stëmmen, ass deen am Süde vun der Insel am Referendum net ugeholl ginn.
Rudolstadt
Rudolstadt ass eng Stad am Landkreis Saalfeld-Rudolstadt am Fräistaat Thüringen, an Däitschland.
D'Stad déi vun 1599 bis 1920 d'Haaptstad vum Fürstentum Schwarzburg-Rudolstadt war, läit am Dall vum Floss Saale, op där hirem lénksen Uwänner. An Norden a Weste stéisst d'Stad un eng Bëschlanschaft, am Süde stéisst de Quartier Volkstedt u Schwarza, an am Osten ass d'Uertschaft Kirchhasel.
D'Stad gouf 776 fir d'éischt an engem Dokument ernimmt, an huet zanter 1326 d'Stadrecht.
D'Schlass Heidecksburg, dat op enger Kopp steet, ass vu wäit ze gesinn. Rudolstadt ass bekannt duerch d'Parzeläinfabrécke vu Volkstedt.
Jean-Baptiste Piron
De Jean-Baptiste Félicien Louis Joseph Piron, gebuer den 10. Abrëll 1896 zu Couvin a gestuerwen de 4. September 1974 zu Uccle war e Generol an der belscher Arméi.
Jacques Offenbach
De Jacques Offenbach, gebuer den 20. Juni 1819 zu Köln an Däitschland, a gestuerwen de 5. Oktober 1880 zu Paräis, war e franséische Komponist an Cellist.
Guy Berg
De Guy Berg, gebuer den 3. Juni 1961 zu Beetebuerg, ass e lëtzebuergesche Sproochewëssenschaftler.
1998 huet hien de Fuerschungsprojet Language and Culture in Medieval Luxembourg (LaCuMeL) an d'Liewe geruff. Säin Haaptfuerschungsthema war déi Zäit d'Yolanda vu Veianen; 1999 huet hien an der Bibliothéik vum Grof vun Aansebuerg d'Manuskript vum Codex Mariendalensis erëmfonnt, dat zanter den 1920er Joren als definitiv verluer gegollt huet.
Hien ass Member vun der Sektioun fir Linguistik, Ethnologie an Onomastik vum Institut grand-ducal an huet och Fuerschungsaarbechten ë. a. iwwer den Nicolas Gredt, Cyprien Merjai an Alexander Wiltheim erausginn.
Mat der däitscher Iwwersetzerin an Theologin Mireille Sigal huet en zwou Duechteren, d'Florence an d'Véronique.
ArcelorMittal
Arcelor Mittal ass dee weltwäit zweetgréisste Stolkonzern, deen 2006 aus der Fusioun vun der Arcelor mat der Mittal Steel Company entstanen ass.
ArcelorMittal beschäftegt 210.000 Leit a 60 Länner uechtert d'Welt. Jorelaang war d'Arcelor, respektiv ArcelorMittal, de gréisste Privatemployeur am Land. 2016 hat d'Entreprise 4.180 Mataarbechter a war domat no der Lëtzebuerger Post (4.320) den zweetgréisste private Patron zu Lëtzebuerg.
Generaldirekter a President vum Verwaltungsrot, ass de Lakshmi Mittal, nodeem de Roland Junck dës Funktioun vun August bis November 2006 hat. De Konzern a seng zentral Verwaltung hunn hire Sëtz an der Stad Lëtzebuerg.
Schlësselreiz
Als Schlësselreiz gëllt bannent der Instinkttheorie e Reizmuster, dat beim Erfaassen eng Instinkthandlung ausléist. E Schlësselreiz, dee vun engem Sozialpartner ausgeet an deen d'Sozialverhale koordinéiert, gëtt als Ausléiser bezeechent. Es handelt sech ëm e Begrëff aus der klassescher Ethologie (Verhalensléier).
Eegenschaften
Dëst Signal huet Symbolcharakter, dat heescht, et ass
Wierkung
E Schlësselreiz ass ëmmer enger bestëmmter Reaktioun zougeuerdnet.
Canton du Lion-d'Angers
De Canton du Lion-d'Angers ass eng fréier franséisch administrativ Andeelung am Arrondissement Segré, am Departement Maine-et-Loire an der Regioun Pays de la Loire.
Léon de Smet
De Léon de Smet, gebuer zu Gent den 20. Juli 1881, a gestuerwen den 9. September 1966 zu Deurle, war e belsche Moler. Hie gehéiert zur belscher Schoul vun de Postimpressionnisten.
Réisseng (Mess)
Réisseng ass eng vun den Uertschaften am Lëtzebuerger Land déi vun der Landkaart verschwonnen ass, an un déi haut nach just de Flouernumm Réissenger Klaus erënnert.
Et ass bekannt datt et 1339 4 Kierchen op der Mess gouf, an zwar zu Betteng, Reckeng, Réisseng an Éileng.
Erneierbar Energie
De Begrëff erneierbar Energien, och regenerativ Energië genannt, bezeechent Energie aus nohaltege Quellen, déi no mënschleche Virstellungen ouni Enn sinn.
Dës Energie gëtt aus natierleche Prozesser vun eiser Ëmwelt gewonnen, wéi z. B. duerch d'thermonuklear Ëmwandlung an der Sonn, déi een dann z. B. mat Photovoltaikanlagen a Stroum ëmwandele kann.
Réisseng (Mess)
Koordinate vun der Réissenger Klaus:
Erneierbar Energie
Global Bedeitung
D'erneierbar Energiequelle wäerten déi fossil an nuklear Energiequelle laangfristeg ersetzen, well d'Reserve vun dëse begrenzt op der Äerd ze Verfügung stinn, hiren Asaz ekologesch problematesch ass an an Zukunft den Energieverbrauch weltwäit nach weider klamme wäert. Duerch Fërderung vu regenerativen Energie wäert op laang Zäit d'Schuedstoffbelaaschtung, déi duerch Verfeiere vu Kuel, Ueleg a Gas entsteet, erofgesat ginn an dozou bäidroen, datt de Klimawandel net sou séier viru geet.
Déi héich Uschafungskäschte bei den Anlage vun erneierbarer Energie an déi nach gënschteg konventionell Primärenergieträger verhënneren e séieren Iwwergank. D'Leeschtungsverhältnis zu de konventionellen Energiequellen, wéi d'Notzung vu fossile Brennstoffer oder vu Kärbrennstoffer, ass momentan nach zimmlech niddreg. D'Leeschtungsoffer, virun allem vu Sonn a Wand, ass groussen zäitleche Schwankungen ausgesat.
Ëmweltschutzorganisatioun
Eng Ëmweltschutzorganisatioun ass eng Organisatioun, déi géint eng - aus hirer Siicht - schiedlecher Entwécklung vun der Ökosphär virgeet.
Salomon Coster
Et war den éischten Auermécher deen eng Pendelauer fabrizéiert hat.
Gréiweknapp
De Gréiweknapp ass e klengt Duerf ouni Kierch an der Gemeng Helperknapp. De Postcode ass L-7433.
Geschicht
Bis Enn 2017 war et Deel vun der Gemeng Béiwen-Atert. Zanter dës op den 1. Januar 2018 mat der Gemeng Tënten fusionéiert huet, gehéiert et zu der neier Gemeng Helperknapp.
Frederik de Houtman
Den Frederik de Houtman, gebuer 1571 a gestuerwen 1627 war en hollännesche Fuerscher an Astronom. Hien ass laanscht déi australesch Westküst geseegelt an huet deen eelsten nach erhalenen Stärekatalog vum Südhimmel zesummegestallt.
Vun 1595 bis 1597 huet hien op der éischter hollännescher Ostindien-Expeditioun ënner dem Kommando vu sengem eelere Brudder Cornelis de Houtman matgemaach. Dobäi huet hien den Navigator Pieter Dirkszoon Keyser bei der Hiirstellung vun engem Stärekatalog ënnerstëtzt. Wärend dëser Rees féiert de Keyser 12 nei Stärebiller vum Südhimmel an, déi haut zu deenen 88 unerkannte Stärebiller gehéieren.
Am Joer 1603 koum den Houtman an Holland zeréck. Seng astronomesch Observatioune publizéiert hie kurioserweis als Unhang vun engem Wierderbuch fir déi malaysesch a madegassesch Sprooch. De Kartograph Willem Janszoon Blaeu benotzt dem Houtmans säi Katalog bei der Fabrikatioun vu sengen Himmelsgloben. Vom Katalog existéieren haut nëmmen nach wéineg Exemplaren, eent läit an der Bibliothék vun der Universitéit vun Oxford. Dem Keyser säi Katalog ass dogéint net méi ze fannen.
Tëscht de Jore 1605 bis 1611 war de Frederick de Houtman Gouverneur vun Holland op der Insel Ambon. Wärend enger weiderer Expeditioun entdeckt den Houtman 1619 eng bis dohin onbekannt Landmass. Et handelt sech ëm déi australesch Küst an der Géigend vum haitege Perth. Wéi hie laanscht d'Küst no Norde geseegelt ass, ass hien op eng Grupp vu klengen Inselen an Ondéifte gestouss, den haitegen Houtman-Abrolhos-Archipel.
Pierre d'Ailly
De Pierre d'Ailly, gebuer 1350 zu Compiègne, ass gestuerwen den 9. August 1420 zu Avignon. Hie war franséische Kardinol mat engem groussen Afloss zu senger Zäit a war och een universitäre Schrëftsteller. Ausserdeem war hien Äerzbëschof vu Cambrai a Groussvogt vu Saint-Dié.
E bësschen aus sengem Liewen
Den d'Ailly ass an enger biergerlecher Famill opgewuess (säi Papp war Metzler). Hien huet zu Paräis am Collège de Navarre vun 1364 u studéiert an ass 1381 Meeschter an der Theologie ginn. 1384 gouf e Rekter. 1389 ass hie kinnekleche Priedeger vum Charles VI. ginn, an dat selwecht Joer ass hie Kanzler vun der Universitéit vu Paräis genannt ginn. Um Konzil vu Konstanz (1414-1418) huet hien eng éischt Roll gespillt, an hie gouf vum Poopst Martin V. zum peepstleche Legat ernannt. En huet 1416 och e Buch iwwer d'Reform vun der Kierch geschriwwen, an a sengem Wierk Imago Mundi bréngt hien de Problem vun der Kugelform vun der Äerd op d'Tapéit.
Nieft der Theologie huet hie sech och mat der Astronomie befaasst. Hien huet de Moundzyklus studéiert a war un der Kalennerverbesserung bedeelegt.
Sixten Ehrling
De Sixten Ehrling, gebuer den 1918 zu Malmö a Schweden a gestuerwen den 13. Februar 2005 zu New York City) war e schweedeschen Dirigent.
Säi Liewen
No sengem Pianostudium zu Stockholm léiert den Ehrling fir d'éischt zu Paräis beim Albert Wolff en Orchester ze dirigéieren, duerno zu London a beim Karl Böhm zu Dresden. Duerno war hien (1953-1960) musekaleschen Direkter un der Kinneklecher Oper zu Stockholm,(1963-1973) als Nofollger vum Paul Paray Chefdirigent vum Detroit Symphony Orchestra an 1974 Chefdirigent vum Sinfonieorchester vun der Stad Göteborg. Hien huet vun (1973 - 1987) Course gehalen zu New York un der Juilliart School an dertëscht un der Met dirigéiert.
Charles De Coster
De Charles Théodore Henri De Coster, gebuer den 20. August 1827 zu München, a gestuerwen de 7. Mee 1879 zu Ixelles) war e belsche Schrëftsteller.
Ardennen
D'Ardennen, keltesch Arduenna, fir Héichland, sinn en Deel vum Rheinische Schiefergebirge, dat Ausleefer iwwer d'Grenze vun Däitschland ewech huet.
D'Ardenne leien am Südweste vun deene Bierger, a se sinn en dissymetresche Biergmassiv deem seng Kräit gréisstendeels no Süde weist. Se zeie sech duerch de südlechen Deel vun der Belsch, den Norde vu Lëtzebuerg, an den Nordoste vu Frankräich.
Se schléissen am Oste mat dem Héije Venn un d'Äifel un.
D'Ausleefer no Weste sinn a Frankräich an den Departementer vun der Meuse an Ardennes. Do grenze si op hirem Fouss un d'Champagne.
An hirer Entwécklung hunn d'Ardennen dräi Phasen duerchgemaach. Am Äerdaltertum goufe se gediebelt, am Äerdmëttelalter goufe se ofgedroen, a ware vu verschiddene Miere bedeckt, an am Paleogen goufe se deelweis an d'Luucht gehuewen, wat déi déif Däller als Folleg hat.
Canton de Mont-Saint-Martin
De Canton de Mont-Saint-Martin ass eng franséisch administrativ Andeelung am Arrondissement Briey, Meurthe-et-Moselle an der Regioun Grand Est.
Den Haaptuert ass Mont-Saint-Martin.
Vulkanismus
Vulkanismus oder Magmatismus beschreift all geologesch Virgäng, déi mat der Bildung an dem Opdriff vu Magma zesummenhänken. Och d'Äerdbiewen falen ënner Disziplin Vulkanismus.
Mam Opdriff vu Magma un d'Äerduewerfläch kënnt et zu vulkaneschen Aktivitéiten a sou zum Entstoe vun engem Vulkan.
Wann de Magma net bis un d'Äerduewerfläch kënnt, mä sech ënner der Äerdkuuscht verfestegt, nennt een dat Plutonismus. Sou gëtt et Gestengs dat duerch d'Kristallisatioun vu Magma an der Äerdkuuscht entsteet. Dat nennt ee Plutonit.
NGC 6503
Den NGC 6503 ass eng Spiralgalaxis am Stärebild Draco. Den NGC 6503 huet eng visuell Magnitude vu +10,20 mag an eng Gréisst vu 7.0' × 2.5'. D'Galaxis gouf den 22. Juli 1854 vum däitschen Astronom Arthur Auwers entdeckt.
Jang de Blannen
De Jang de Blannen oder Jean/Johann vu Lëtzebuerg, gebuer den 10. August 1296 um Bock, a gestuerwen de 26. August 1346 an der Schluecht bei Crécy-en-Ponthieu, war Grof vu Lëtzebuerg, vu Chiny, a Kinnek vu Béimen. Den 20. Oktober 1340 huet hien zu Lëtzebuerg d'Schueberfouer agefouert, déi Zäit e grousse Joermaart, deen aacht Deeg gedauert huet.
Canton de Pouancé
De Canton de Pouancé ass eng fréier franséisch administrativ Andeelung am Arrondissement Segré, am Departement Maine-et-Loire an der Regioun Pays de la Loire.
Jang de Blannen
Ierfschaft
De Jang war de Jong vum däitsche Keeser Heinrich VII. a war virun allem als Turnéierheld bekannt. Am Joer 1308 krut de Jang vu sengem Papp d'Grofschaft Lëtzebuerg. Well eng béimesch Adelspartei beim Heinrich VII. géint den deemolege béimesche Kinnek Heinrich vu Kärnten intervenéiert ass, huet de Jang den 31. August 1310 um Reichstag vu Speyer vu sengem Papp och nach d'Kinnekräich Béimen kritt, an ass den Dag drop am Doum vu Speyer vum Péiter vun Uespelt mat der Prinzessin Elisabeth vu Béimen bestuet ginn. D'Elisabeth war eng Schwëster vum Wenzel III., dem leschte männlechen Nokomme vum ale béimeschen Herrscherhaus vun de Přemysliden. De Jang war do grad véierzéng Joer al an d'Elisabeth hat der knapps uechtzéng.
Béimen
Nach am selwechte Joer mécht sech déi jonk Koppel mat Truppen op de Wee, fir den Heinrich vu Kärnten definitiv aus Béimen ze verjoen. Dat war am Ufank awer guer net sou einfach, well weeder d'Eruewerung vun der räicher béimescher Stad Kuttenberg (Kutná Hora), nach déi vu Kolín geléngt, zweemol kann den Heinrich vu Kärnten sech nach widdersetzen. Wéi de Jang zu Prag ukoum, wou hien de 7. Februar 1311 vum Äerzbëschof vu Mainz, dem Péiter vun Uespelt am Hradschin gekréint gouf, hat hien nach glat a guer keng Eruewerung opweises. Dat war natierlech net grad dee beschten Optakt fir den neie Kinnek. A senge Walkapitularien huet de Jang dem béimeschen Adel missen zougestoen, datt Ämter just mat Leit aus Béimen an aus Mieren besat däerfte ginn. Dëst huet d'Muecht vum béimeschen Adel gestäerkt an och en éischt béimescht Nationalgefill ervirbruecht. Mä fir de Jang huet d'béimesch Kroun och bedeit, datt hien Uspréch op den Troun vu Polen an op dee vun Ungarn hat, grad wéi déi lescht zwee Přemysliden.
1313 war fir de Jang de Blannen een Onglécksjoer. Säi Papp Heinrich VII. ass matzen a sengem Feldzuch an Italien, wou hie Restauratiounspolitik bedreiwe wollt, u Malaria gestuerwen. Dräi Joer no der Kannerhochzäit zu Speyer wier et bal eriwwer gewiescht mam Lëtzebuerger Herrscherhaus, well de Jang hat knapps 17 Joer a war Papp vun nëmmen enger Duechter. Hie wollt dunn als Nofollger vu sengem Papp op den däitschen Troun, mä doraus ass och näischt ginn. Déi däitsch Kurfürsten hunn 1314 de Ludwig vu Bayern gewielt.
De béimeschen Héichadel huet schliisslech ëmmer méi Muecht gefuerdert. Wéi de Jang op Drock vu senger Fra hin, haart mat der Oppositioun ëmgaangen ass (hien huet de Spriecher vum Adel, den Heinrich vu Lipá, an de Prisong gesat), ass et zum Biergerkrich komm, deen de Jang bal de béimeschen Troun kascht hätt. 1317 hat den Héichadel nämlech net nëmme mat stännegem Krich gedreet, mä och mat der Wiel vun engem Habsburger. Duerch de Fridde vun Domažlice 1318 ass de Biergerkrich endlech op en Enn gaangen: de Jang huet den Héichadel méi staark un der Muecht bedeelegt, de Péiter vun Uespelt zum Generalkapitän iwwer Béimen ernannt an d'Land verlooss. Dem Jang säi Bestietnes huet déi ganz Konflikter allerdéngs net iwwerstanen, d'Elisabeth lieft schlussendlech getrennt vun him a komplett eleng, bis zu hirem Doud 1330.
Polen
Zanter 1323 hat de Jang de Blanne probéiert, säin Usproch op d'polnesch Kroun duerchzesetzen. Sou huet hien z. B. an de Konflikt tëscht dem Däitschen Uerden an dem polnesche Kinnek Wladyslaw un der Säit vum Uerden agegraff. An dee Kontext muss och dem Jang säi Kräizzuch a Litauen gestallt ginn. De Jang hat der Kierch effektiv e Kräizzuch versprach. Allerdéngs weeder an d'Hellegt Land nach a Spuenien mä a Litauen sollt dësen hie féieren, zesumme mam Däitschen Uerden. Ee Kräizzuch hat schonn e besonnesche Wäert an där Zäit. Dat war en Zuch géint d'Heeden, bei deem sech all d'Natioune getraff hunn - ausser de Polen, déi, wéi gesot, dem Däitschen Uerde géintiwwer feindlech agestallt waren. Dat koum dem Jang natierlech ganz geleeën. Hien huet dem Ritteruerde seng polnesch Kinneksuspréch verléint a wollt dofir d'Confirmatioun fir seng Uspréch.
Gewëssen Erfolleger hat de Jang och a Schlesien, wou tëscht 1327 an 1335 e puer Herzogen dem Jang d'Trei geschwuer hunn.
1335 huet deen neie polnesche Kinnek Kasimir versicht, de Konflikt mam Jang bäizeleeën. De Kasimir huet déi béimesch Rechter u Schlesien unerkannt an dem Jang eng schéin Zomm Geld versprach, fir datt deen endlech seng Uspréch un d'polnesch Kroun opgëtt, a seng Hëllef fir den Däitschen Uerden aschränkt.
De Jang an d'Fransousen
1328 goung a Frankräich d'Dynastie vun de Kapetenger op en Enn, déi stabilst a mächtegst Famill vun där Zäit. De Philipp VI. aus dem Haus Valois koum op den Troun, an dës Entscheedung sollt nach Follegen hunn, si huet nämlech zum Honnertjärege Krich tëscht Frankräich an England gefouert.
De Philippe an de Jang waren zesummen opgewuess, an de Jang huet séier probéiert, de Kontakt erëm opliewen ze loossen. Dofir huet hien och e grousse Kontingent vun Truppe lassgeschéckt, fir de Fransousen ze hëllefen.
De Jang an de Ludwig
1330 si sech de Jang de Blannen an de Keeser Ludwig fir d'éischt perséinlech begéint. De Ludwig war mëttlerweil exkommunizéiert an hat dowéinst d'Iddi vun engem Feldzuch a Richtung Roum. De Jang, am Géigesaz zum Ludwig, war an de leschte Joren zu grousse Lännereie komm, an huet sech ëmmer tëscht Keeser a Poopst zeréckgehalen. Hie war quasi den Arbitter a Friddensriichter vun Europa ginn. Hien ass am Ludwig senger Plaz an Däitschland bliwwe bis dësen, ouni Erfolleg, aus Italien zeréckkoum. An der Tëschenzäit hat de Jang sech en neit Zil an de Kapp gesat: Ueweritalien.
Italien
Dee Plang war allerdéngs schappeg, am Géigesaz zum Kontrakt deen hien zu deem Zweck mam Ludwig ofgeschloss hat. Hie wollt de béimesche Kinneksjong Johann Heinrich mat der Ierwin vu Kärnten, der Margaretha, bestueden. Déi Hochzäit gouf et awer ni.
De Jang huet sech also op de Wee vun Innsbruck op Trient gemaach, ëmmer ënner den Ae vum mësstrauesche Keeser. Als Grond fir seng Rees hat hien uginn, d'Graf vu sengen Elteren ze besichen. Mä kuerz drop koume Leit vu Brescia bei hien, an hunn hien ëm Hëllef gefrot, fir si virum Mastino Della Scala vu Verona ze beschützen. Et ass wuel d'Ironie vun der Geschicht datt grad déi Stad, déi sech sengem Papp op Doud an der Däiwel widdersat hat, elo dem Jong d'Diere grouss opmécht. Den Della Scala gouf geschloen a bannent dräi Méint hu sech all wichteg Stied vun der Lombardei ënner dem Jang seng Schutzherrschaft gestallt. Dësen neigewonnenen Territoire huet elo natierlech misse géint d'Fransousen, de Robert d'Anjou an de Poopst verdeedegt ginn.
Säin Nofollger, de Karel
Op Ouschteren 1331 stoung dem Jang säi Jong an Nofollger Karel u senger Säit. Elo war d'Lëtzebuerger Politik ëm e wichtegt Element méi räich. Deen huet séier geléiert, säi Papp ze verbesseren, a selbststänneg ze handelen. Ouni sech mat sengem Papp ofzeschwätzen huet hien, mat nëmme siwwenzéng Joer, eegemächteg de Krich géint Florenz kommandéiert. Och hie gouf vu sengem Papp no politeschem Interessi bestuet, nämlech mat der Schwëster vum franséische Kinnek. De Jang selwer bestit sech dräi Joer méi spéit och mat enger Franséisin, mat der Béatrice vu Bourbon.
Enn vu sengem Liewen
De Ludwig, vum Jang bedupst, huet an der Tëschenzäit net nëmmen Dreeungen ausgeschwat, mä se och wouer gemaach. Déi Feldzich hunn allerdéngs nëmmen zu enger Festegung vun der franséisch-lëtzebuergescher Koalitioun gefouert. Am Géigesaz dozou konnt d'Muecht zu Florenz net laang gehale ginn. No de Succèse koumen an Italien d'Néierlagen. De Versuch de Limburg zeréck z'erueweren, deen d'Famill 1288 verluer hat, war e weideren Echec. Duerch dem Ludwig seng Politik huet de Jang och Kärnten verluer.
1337 ass hie bei engem Turnéier op engem A blann ginn. Dat war eng Ierfkrankheet, mat där seng Famill scho laang geplot war. Am September 1340 bestëmmt de Jang a sengem Testament, datt seng Iwwerreschter an der Zisterzienserabtei zu Clairefontaine solle bäigesat ginn. Am selwechte Joer reest hien op Montpellier, well hien do wéinst sengen Ae medezinesch Hëllef wollt kréien, well hien an der Tëschenzäit mat deem zweeten A och net méi gutt gesinn huet. No enger verfeelter medezinescher Behandlung duerch de Guy de Chauliac verléiert de Jang och dat zweet A definitiv, wat him den Numm de Blannen abruecht huet.
Ee Joer méi spéit hëlt sech den däitsche Keeser Tiroul vun de Lëtzebuerger. Seng Muecht a Schlesien konnt de Jang dogéint awer festegen.
De Jang stierft de 26. August 1346 an der Schluecht vu Crécy. Hie soll komplett blann an d'Schluecht geridde sinn, zwéi Ritter hätte säi Päerd u Kette geféiert. Der So no ass no sengem Doud e "Schwaarze Ritter" un hien erugetratt an huet säi Zimier, deen ënner anerem aus zwéi grousse Flilleke bestanen huet, opgehuewen. Dee Ritter wier keen anere gewiescht wéi de Prince of Wales Edward of Woodstock, deen aus Respekt virun dem virbildleche Ritter Jang gesot hätt: "There lies the Prince of Chivalry, but he does not die" ("Do läit de Fürst vun der Ritterlechkeet, mä hie stierft net") an och dem Jang säi Motto "Ich Dien" an Zimier, a Form vun dräi wäisse Strausseplommen, zum Symbol ("badge") vum Prince of Wales gemaach hätt. Der haiteger historescher Opfaassung no koumen déi zwéi sech awer ni méi no wéi op e puer honnert Meter.
Dem Jang säi Bouf Karel huet sengem Papp e monumentaalt Graf an der Abtei Almënster baue gelooss. Ier d'Abtei 1543 schwéier beschiedegt gouf hat den Abt Johannes Harder dem Jang dem Blanne seng Iwwerreschter an d'Franziskanerkierch um Knuedler a Sécherheet brénge gelooss. Den Abt Bertels huet se 1592 nees an de Gronn zeréckgeholl. 1618 koume se an d'Abtei Neimënster, wou e Marbersgraf mat finanzieller Ënnerstëtzung vum Äerzherzog Albert gebaut gouf. Virun engem Brand gerett si se an eng drëtt Lued komm, déi den Numm "Hellegt Graf" krut (haut steet déi Lued an der Krypta vun der Kathedral). Wéi d'Neimënsterabtei 1796 vun de franséische Revolutionäre säkulariséiert gouf, huet de Bäcker Adam Bastien dem Jang de Blanne seng Schanken an enger Grott hanner sengem Haus - op Nummer 16 vun der Mënstergaass - verstoppt. Viru sengem Doud huet en dëst Geheechnes dem Buergermeeschter uvertraut, dee se du bei säi Schwéierpapp, de Parzeläinsfabrikant Jean-Baptiste Boch brénge gelooss huet. Deem säi Bouf huet se op Mettlach bruecht. De preisesche Kinnek Friedrich Wilhelm IV. huet 1838 eng Grafkapell zu Kastel-Staadt un der Saar baue gelooss. De Jang de Blanne gouf de 26. August 1946 an der Serriger Klaus exhuméiert a mat enger Militäreskorte bis op Réimech bruecht. Do gouf e vu villen Notabelen an enger Hellewull Leit erwaart, a vun Zaldote vun der Lëtzebuerger Arméi bis op eng Lafette gedroen, mat där en an d'Stad zeréckgefouert gouf, an do an der Krypta vun der Kathedral seng lescht Plaz krut. D'Trierische Volkszeitung hat den 30. August 1946 iwwer deen Transfert en Artikel bruecht mat der Iwwerschrëft: Ein Grabmal bei den Seinen, wohl eines Ritters wert. En Artikel gouf et och am Luxemburger Wort de 26. August 1946.
D'Chronisten iwwer de Jang de Blannen
De Jean Froissart a senge Chroniques:
Famill
De Jang de Blannen ass den eelste Jong vum Heinrich VII. a senger Fra, der Marguerite vu Brabant.
De Jang de Blanne bestit 1310 d'Elisabeth (1292-1330), Duechter vum Wenzel II. vu Béimen a Schwëster vum Wenzel III. vu Béimen. Mat hir hat hien e puer Kanner, :
De Jang de Blanne bestit 1334 d'Béatrice vu Bourbon (1318-1383), Duechter vum franséischen Herzog Louis I. vu Bourbon. Mat hir hat hien ee Fils :
Mënzen
Op dem Réck vun de Sëlwermënze vun 20, 50 an 100 Frang, déi 1946 zu Lëtzebuerg erauskomm sinn, ass de Jang de Blannen als Ritter, dee sech op sengem Päerd an d'Schluecht stierzt, duergestallt. De Jang de Blannen a seng Fra, d'Elisabeth vu Béimen, sinn um Réck vun der 700-Cents-Sëlwermënz, déi d'Lëtzebuerger Zentralbank den 1. September 2010 an Erënnerung un de 700. Anniversaire vum Bestietnes vun deenen zwéin erausginn huet.
Timberen
D'Lëtzebuerger Post huet dem Jang de Blannen am Laf vun der Zäit e puermol Timbere gewidmet: zwou Serië Caritas-Timberen (1934, 1946), een Timber an der Serie "Histoire du Luxembourg" (1989), een Timber fir de 700. Gebuertsdag vum Jang de Blannen an de 650. Anniversaire vun der Schluecht vu Crécy (1996), een Timber fir de 700. Anniversaire vun der Ascensioun op de Kinnekstroun vu Béimen, mat engem Portrait vum Jang de Blannen an der Elisabeth vu Béimen.
Stroossen
Eng "Rue Jean l'Aveugle" gëtt et zu Bieles, Dikrech (zanter 1931), zu Esch-Uelzecht (nom Zweete Weltkrich) an an der Stad Lëtzebuerg (zanter 1889).
Gedenkplacken
Am Stater Park, net wäit vun der Adames-Strooss ewech, steet eng Gedenkplack un de Jang de Blannen, déi him als Merci vun de Forainen opgestallt gouf. Eng aner Plack hänkt um Bock.
Comics
Am dräideelege Fantasy-Comic De leschte Ritter (2005, 2007, 2009) thematiséieren de lëtzebuergeschen Texter Lucien Czuga an de Zeechner Andy Genen de Retour vum Jang de Blannen no sengem Doud 1346 zu Crécy am Lëtzebuerg vun haut. De Projet gouf vum Lëtzebuerger Kulturministère ënnerstëtzt.
Mouvement écologique
De Mouvement écologique, och nach Meco oder Mouveco genannt, ass eng lëtzebuergesch Ëmweltschutzorganisatioun, déi 1968 vun enger Rei vu Jugendlechen als Jeunes et environnement gegrënnt gouf. D'Organisatioun trëtt fir de Schutz vun der Natur an der Ëmwelt an, mam Zil vun enger méi grousser Liewensqualitéit.
De Meco ass den 18. Mäerz 1975 als Veräin ouni Gewënnzweck (ASBL) gegrënnt ginn. En huet säi Sëtz am Oekozenter Pafendall an der Stad Lëtzebuerg.
De Meco ass ënnert dem Numm Friends of the Earth Luxembourg déi lëtzebuergesch Sektioun vun der internationaler ONG Friends of the Earth international.
President vun 1973 bis 2003 war den Théid Faber. Presidentin zanter 2003 ass d'Blanche Weber.
Marie-Adélaïde vu Lëtzebuerg
D'Marie Adélaïde Theresia Hilda Antonia Wilhelmina vu Lëtzebuerg, gebuer de 14. Juni 1894 op Schlass Bierg a gestuerwen de 24. Januar 1924 um Schlass Hohenburg a Bayern, war vun 1912 bis 1919 Groussherzogin vu Lëtzebuerg.
Nom Doud vun hirem Papp, dem Wëllem IV. huet der Marie-Adélaïde hir Mamm, d'Groussherzogin Marie-Anne, d'Regentschaft iwwerholl, bis zu der Marie-Adélaïde hirer Volljäregekeet, de 15. Juni 1912.
Anescht wéi hir Virgänger huet d'Marie-Adélaïde probéiert, an d'aktuell Regierungsgeschäfter anzegräifen. Sou huet se z. B. gezéckt, fir d'Schoulgesetz vun 1912, dat op staarke Widderstand vu kathoulescher Säit gestouss ass, z'ënnerschreiwen, a se huet 1915 eng Regierung ernannt, där d'Chamber d'Vertrauen net votéiert huet, wouropshin se kuerzerhand d'Chamber opgeléist huet.
Well s'och wärend dem Krich den däitsche Keeser Wilhelm II. empfaangen hat, deen 1914 säi Quartier général zu Lëtzebuerg hat, gouf hir nom Krich virgehäit, eng ze vill däitschfrëndlech Haltung gewisen ze hunn, a sou huet se missen, op Drock vun den Alliéierten, den 9. Januar 1919 ofdanken.
1920 ass d'Marie-Adélaïde zu Modena an e Karmeliterinneklouschter agetrueden, a méi spéit bei de "Klenge Schwëstere vun den Aarmen" zu Roum. Hire Gesondheetszoustand war awer sou schlecht, datt se huet missen op d'Klouschterliewe verzichten, a s'ass op d'Schlass Hohenburg a Bayern geplënnert, wou se, mat nëmmen 29 Joer, gestuerwen ass.
Hir stierflech Iwwerreschter goufen den 22. Oktober 1947 an der Krypta vun der Stater Kathedral bäigesat.
Éierungen
Stroossen, déi no der Marie-Adelaïde genannt sinn, gëtt et zu Hollerech, zu Péiteng, zu Beetebuerg, an eng Avenue zu Munneref.
Csesznek
Csesznek (op Däitsch: Zeßnegg, op Kroatesch: Česneg a Slowakesch: Česnek) ass en Duerf mat ronn 600 Awunner an der Veszprém Komitat, Ungarn, dat eng relativ bekannte mëttelalterlech Buerg opweises huet.
Dës Buerg gouf géint d'Joer 1263 vum Baron Jakab Cseszneky baue gelooss, deen de Schwertdréier vum Kinnek Béla IV. war. Hien a seng Nokomme sinn no der Buerg Cseszneky genannt ginn. Tëscht 1326 a 1392 war d'Buerg am Besëtz vum Kinnek, bis dann de Kinnek Sigismund se mat der Garai Famill géint d'Banat vu Macsó getosch huet.
1482 ass déi männlech Linn vun de Garais ausgestuerwen an de Matthias Corvinus huet d'Buerg der Szapolyai Famill geschenkt. 1527 huet de Baron Bálint Török se iwwerholl. Wärend dem 16. Joerhonnert waren et d'Csábi, Szelestey a Wathay Famillen deene Csesznek gehéiert huet. De Lőrinc Wathay huet 1561 mat Erfolleg d'Belagerung vun den Ottomanen zeréckgeschloen. Mä 1594 gouf d'Schlass trotzdeem vun den tierkeschen Truppe besat, bis datt 1598 d'Ungarn se nees séier zeréckhaten. Den Dániel Esterházy huet d'Schlass an d'Duerf 1635 kaaft a vun där Zäit u bis 1945 ware se fest am Besëtz vun der Esterházy Famill.